Jujutsu Kaisen: Execution

Jujutsu Kaisen: Execution (ביפנית: 劇場版 呪術廻戦「渋谷事変 特別編集版」×「死滅回游 先行上映」; בכתב : Gekijô-ban Jujutsu Kaisen Shibuya Jihen Tokubetsu Henshû-ban × Shimetsu Kaiyû Senkô Jôei) הוא סרט אנימה יפני משנת 2025 מסוגת פנטזיה אפלה ופעולה בבימויו של שוטה גושוזונו. הסרט משמש כגרסה קולנועית ערוכה לאירועי העונה השנייה של הסדרה "ג'וג'וטסו קאיסן", והוא מאגד את קשת העלילה "תקרית שיבויה".

הסרט עלה לאקרנים ביפן ב-7 בנובמבר 2025 בהפצת חברת "טוהו". מחוץ ליפן, הסרט עלה לאקרנים בהפצת "קראנצ'ירול" באמצעות "סרטי סוני" ב-5 בדצמבר 2025. בישראל, הסרט עלה לאקרנים ב-11 בדצמבר 2025.

 עלילה 
בליל ה-31 באוקטובר בשיבויה, טוקיו, קבוצת קללות ומכשפים סוררים, בהובלת קנג'אקו (שהשתלט על גופו של סוגורו גטו), מציבה מחסומי ענק סביב תחנת שיבויה ומרכזי הקניות הסמוכים. אלפי אזרחים נלכדים בתוך האזור, והדרישה המרכזית של התוקפים היא הגעתו של סאטורו גוג'ו למקום. גוג'ו נכנס למחסום במטרה לחלצם, ומתמודד לבדו מול מספר קללות חזקות, בהם ג'וגו, האנומאקי ומאהיטו, בעוד תנועתם של שאר מכשפי הג'וג'וטסו מוגבלת בשל המחסומים המרובים שנפרסים בעיר.

לאחר עימות ממושך, מצליח קנג'אקו ללכוד את גוג'ו בתוך מתחם הכלא, ובכך להשבית את המכשף החזק ביותר מבין כוחות הג'וג'וטסו. עם כליאתו של גוג'ו, האיזון בעיר מתמוטט: מחסומים נוספים קורסים, קללות חזקות מתפזרות ברחבי האזור, ולוחמים בכירים נפצעים במהלך ניסיונות ההשתלטות על הכאוס שנוצר.

בתוך כך, מספר יחידות של מכשפי ג'וג'וטסו פורצות אל שיבויה בניסיון להשיב את הסדר. יוג'י איטדורי, קנטו ננאמי ומגומי פושיגורו מתעמתים עם מאהיטו, אשר משכלל את יכולותיו ומנהל לעומתם סדרה של התנגשויות שמביאות להסלמה נוספת. בעקבות התפתחות זו מאבד איטדורִי שליטה, וסוקונה משתלט על גופו; האחרון מפעיל עוצמה הרסנית בשיבויה וגורם לנפגעים רבים, לרבות אזרחים שנלכדו במתחם.

במקביל מתרחשים עימותים נוספים בין מכשפי ג'וג'וטסו וקללות בזירות שונות במתחם התחנה, ובהם הקרב בין סוקונה לג'וגו. ניסיונות החילוץ וההגנה על האזרחים נמשכים עד לשעות הקטנות של הלילה, כאשר רבים מן הלוחמים מוצאים את עצמם מותשים, פצועים או מנוטרלים. בשלב זה מצליח קנג'אקו להרחיב את השפעתו, לנצל את מאורעות שיבויה לצורך איסוף כוח ומשאבים ולהניח את התשתית להוצאת תוכניתו ארוכת-הטווח לפועל, המיוחסת לנוריטושי קאמו, אחד המכשפים המסוכנים בהיסטוריה שהיה בעבר תחת שליטתו – פתיחתם של "משחקי הדילול", סדרת מבחנים קטלניים המיועדים לדילול אוכלוסיית מכשפי הג'וג'וטסו הנפרשים על פני עשר מושבות ברחבי יפן שהפכו למוקדים עבור קללות.

לאחר תום תקרית שיבויה, יוג'י איטדורי מגרש קללות ששרדו את הקרבות, עד שמופיע יוטה אוקקוטסו ומנסה להוציאו להורג. במקביל, במטה משפחת זנין, נחשפת צוואתו של נאוביטו זנין, הממנה את מגומי פושיגורו ליורש המשפחה – על אף התנגדותו של בנו הסקסיסט והשובניסט, נאויה, שמנסה לצוד את מגומי ואת יוג'י כדי לרשת את ההנהגה בעצמו. יוג'י משתף פעולה עם צ'וסו, שמחליט לסלוח לו על הריגת אחיו ומצטרף אליו במבצע טיהור רחב-היקף. בהמשך הם מתעמתים עם נאויה ויוטה, שנראה כי חובר לנאויה ורודף את יוג'י. בקרב שמתחולל, יוג'י מפגין עוצמה מפתיעה שמכריחה את יוטה לזמן את ריקה כדי להכניעו. לאחר הקרב, יוטה מביים את מותו של יוג'י – כבקשתו של גוג'ו – ומורה לנאויה לדווח על כך לממונים בתמורה לריפוי.

בפלשבק, מתגלה סוד אפל על אימו של יוג'י, קאורי, שלכאורה הושבה לחיים ומופיעה עם תפרים על מצחה – סימן מובהק להשתלטותו של קנג'אקו על גופה. בהווה, יוג'י מתעורר ומצטרף למגומי, המבקש ממנו לסייע בהצלת אחותו החורגת, טסומיקי, שהשתתפותה במשחקי הדילול נכפתה עליה. השניים יוצאים למסע במטרה לעצור את קנג'אקו, כשלצידם מאקי זנין ויוקי צוקומו. הקבוצה פונה לפגוש את טנג'ן, ישות אלמותית השוכנת בקברי מסדר הכוכב, כדי לקבל מידע על אופן עצירת המשחקים.

 צוות המדבבים 
 ג'וניה אנוקי – יוג'י איטדורי
 סוברו קימורה
 יוּאיצ'י נאקאמורה – סאטורו גוג'ו
 דייסוקה נאמיקאווה – צ'וסו
 מגומי אוגאטה – יוטה אוקוטסו
 טקאהירו סאקוראי – קנג'אקו / סוגורו גטו
 אסאמי סֶטוֹ
 נובונאגה שימזאקי
 ג'וניצ'י סואבה – ריומן סוקונה
 קנג'ירו סוגה
 יומה אוצ'ידה – מגומי פושיגורו
 אן יאטקו – נובארה קוגיסאקי
 קוג'י יוסה – נאויה זנין

 הפקה 
הפקת הסרט בוצעה בידי אולפן "", בשיתוף חברת "טוהו", ששימשה כשותפה מרכזית בהפקה ובהפצה. הסרט מבוסס על המאנגה "ג'וג'וטסו קאיסן" מאת . את הסרט ביים שוטה גושודזונו, שביים גם חלק מסדרת האנימה, ואילו התסריט נכתב בידי הירושי סקֹו – האחראי על מבנה הסיפור והקומפוזיציה של האנימה מאז עונתה הראשונה.

על המוזיקה המקורית היה אמון המלחין יושימאסה טרוי.

הסרט מוצג בפורמט של יצירת קומפילציה: הוא מעבד מחדש ומעצב מחדש את חומרי העלילה מקשת העלילה "תקרית שיבויה" מהעונה השנייה, ומשלב בהם גם את שני הפרקים הראשונים של העונה השלישית, המהווים את פתיחתה של קשת "משחקי הדילול". בחירה זו נועדה ליצור גשר קולנועי בין העונות ולהעניק לקהל חוויה רחבה ומעמיקה לפני עליית העונה השלישית, העתידה לעלות לשידור בינואר 2026.

 הפצה 
הסרט עלה לאקרנים ב-7 בנובמבר 2025 ביפן, וב-5 בדצמבר 2025 בארצות הברית. בישראל, הסרט עלה לאקרנים ב-11 בדצמבר 2025; במקור הסרט התעתד לעלות לאקרנים ב-13 בנובמבר 2025, אך הפצתו נדחתה.

 קישורים חיצוניים 


 הערות שוליים 

קטגוריה:סרטי 2025
קטגוריה:סרטי אנימה המבוססים על סדרות מאנגה
קטגוריה:סרטי פנטזיה
קטגוריה:סרטי פעולה
קטגוריה:סרטים ביפנית